Bétera acull en la seua piscina coberta la primera Kids Spanish Cup-Campionat d'Espanya d'Hivern
27 de Gener de 2023

• Quasi 200 socorristes infantils i cadets es reuniran en el municipi en una participació paritària entre les dos categories amb presència d'esportistes de 10 comunitats autònomes.

L'Ajuntament de Bétera continua apostant per grans esdeveniments esportius que atraguen al municipi a grans esportistes que posen en valor l'esport i els seus beneficis. D'aquesta manera, l'Alcaldessa de Bétera i regidora d'Esports, Elia Verdevío, ha anunciat hui que “el nostre municipi està orgullós d'acollir la primera edició d'un Campionat d'aquesta magnitud i característiques que es bolca amb els nadadors i les nadadores més joves”. Sens dubte, una aposta per l'esport base que en paraules d'Elia Verdevío, “és el futur de qualsevol esport”.

Per això, ha volgut agrair a la Real Federació Espanyola de Salvament i Socorrisme que “haja triat el nostre municipi per a la seua celebració i que ens permeta posar a Bétera en el mapa de la natació, tal com fa el nostre club local SOS Bétera que en cada competició que sempre porta el nom de Bétera per tot lo alt”.

La primera edició de la Kids Spanish Cup-XXXVII Campionat d'Espanya Infantil i Cadet de Piscina de Salvament i Socorrisme #KidsSpanishCup23 reunirà en la Piscina Municipal de Bétera a quasi dos-cents socorristes d'aquestes dos categories els pròxims 4 i 5 de febrer.

La Kids Spanish Cup s'incorpora al calendari esportiu nacional com una aposta per una fórmula diferent de l'habitual, sent les proves de caràcter individual i amb la participació nacional, oberta també a la internacional, amb el que es persegueix la major vistositat possible. Socorristes de deu Comunitats Autònomes es donaran cita a Bétera, que es converteix així en un destí de referència per a la pràctica del salvament i socorrisme i l'aposta per la integració de l'esport en l'edat escolar.

Entre les doss categories es dona una pràctica paritat en la participació, amb 99 socorristes femenines (57 cadets i 42 infantils) i 97 masculins (52 cadets) i 45 infantils).

Per categories, en infantils s'han formalitzat 87 inscripcions, mentre que en cadets han sigut 109, fins a totalitzar les 196.

Per Comunitats Autònomes, la Comunitat Valenciana és la que més esportistes presenta al campionat, 112, que representen el 57,14 per cent del, total, seguida de Castella-la Manxa, amb 27 (13,78 per cent), Castella i Lleó, amb 16 (8,16 per cent) i Galícia, que porta a la Kid Spanish Cup a 14 esportistes (7,14 per cent). Aragó presenta a 9 esportistes, Cantàbria i la Comunitat de Madrid 6 cadascuna d'elles, Extremadura a 3, Catalunya a 2 i Canàries a un esportista.

La Kid Spanish Cup-Campionat d'Espanya comptarà amb la participació de 30 clubs, amb la Comunitat Valenciana i Castella i Lleó, cadascuna d'elles amb 6 clubs, són les regions més representades en aquest campionat, seguides de Galícia i Castella-la Manxa (4 cada comunitat), mentre que de Cantàbria, Aragó, Comunitat de Madrid i Extremadura procedeixen 2 clubs de cadascun d'aquests territoris i un de Catalunya i Canàries respectivament.